โดนแมวข่วนวันนี้ค่ะ ที่ตรงขาเป็นรอยถลอก เป็นแมวเราเลี้ยงเองค่ะไม่เคยฉีดยา แต่เราไปกระตุ้นมา 1 เข็ม เมื่อวันที่ 21 มิถุนายน แล้วถ้าสังเกตอาการแมว แล้วภายใน 10 วันที่สังเกตอาการแมวผิดปกติต้องไปฉีดอีกมั้ยคะ
สวัสดีค่ะ bchleaf,หากเคยฉีดวัคซีนพิษสุนัขบ้าครบคอร์สมาแล้ว และได้ฉีดกระตุ้นไปล่าสุดเมื่อวันที่ 21 มิ.ย. เมื่อโดนแมวข่วนในวันนี้ ไม่จำเป็นต้องฉีดกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้นอกจากนี้ หากเป็นแมวที่เลี้ยงเอง อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้าค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะอย่างไรก็ตาม ควรพาน้องแมวไปฉีดวัคซีนพิษสุนัขบ้าทุกปีด้วยนะคะ เพื่อความปลอดภัยของแมวเราและสัตว์อื่นๆ ค่ะ